MAJOR ออกหุ้นกู้ 500 ลบ.อายุ 4 ปี ชูดอกเบี้ย 2.49% ขายรายใหญ่ 3-5 ต.ค.
MAJOR ออกหุ้นกู้ 500 ลบ.อายุ 4 ปี ชูดอกเบี้ย 2.49% ขายรายใหญ่ 3-5 ต.ค.
21 ก.ย. 2560

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2560 มูลค่าไม่เกิน 500 ล้านบาท อายุ 4 ปี ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 2.49 ต่อปี ชำระดอกเบี้ยทุกๆ 6 เดือน ตลอดอายุหุ้นกู้
โดยจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 3-5 ต.ค.นี้ โดยธนาคารซีไอเอ็มบี ไทย เป็นผู้จัดการการจัดจำหน่ายหุ้นกู้ โดยหุ้นกู้ดังกล่าวได้รับการจัดอันดับความน่าเขื่อถือที่ระดับ A แนวโน้มอันดับเครดิตคงที่ โดยบริษัท ทริส เรทติ้ง จำกัด
ทั้งนี้บริษัทจะนำเงินที่ได้รับจากการออกและเสนอขายหุ้นกู้ครั้งนี้ไปใช้เพื่อนำไปชำระคืนเงินกู้ และ/หรือ เพื่อใช้ในการขยายกิจการ